Diari Oficial de la Generalitat Valenciana


Sumari del DOGV 7519, del 06-05-2015 (2015/3955)

RESOLUCIÓ de 23 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 13/15-AIA Museros.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3955


Data del document
:   23-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Museros
    * impacte ambiental

RESOLUCIÓ de 23 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 13/15-AIA Museros. [2015/3955]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 13/15-AIA Museros.  
  
«Declaració d'impacte ambiental  
  
Expedient: 13/1914-BGU.  
Títol: emmagatzematge temporal de residus perillosos i residus no perillosos.  
Promotor: Chatarras y Metales Garrido, SL.  
Autoritat substantiva: Ajuntament de Museros.  
Localització: c/ Lluís Santàngel, 25, del terme municipal de Museros (València).  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 2/2006, de 5 de maig, de prevenció de la contaminació i qualitat ambiental, per a l'emmagatzematge temporal de residus perillosos i residus no perillosos. L'activitat s'exercix en una nau industrial situada al c/ Lluís Santàngel, 25, del terme municipal de Museros (València).  
La parcel·la on s'ubica l'activitat està situada en sòl urbà d'ús industrial i segons el certificat municipal l'activitat és compatible amb les normes urbanístiques del planejament vigent.  
La superfície útil de l'activitat és de 833,44 m² i la zona d'ús industrial és de 797,15 m², amb la distribució següent:  
- Accés i zona d'aplec de materials: 97,30 m².  
- Zona de pesada a mà: 45,65 m².  
- Zona de pesada de vehicles: 70,52 m².  
- Zona de trànsit: 181,40 m².  
- Zona d'emmagatzematge 1: 155,21 m².  
- Zona d'emmagatzematge 2: 201,14 m².  
- Zona de treball: 45,93 m².  
Descripció del procés productiu  
L'activitat a desenrotllar en la nau és la següent:  
Arreplega, transport, classificació, emmagatzematge i venda de residus perillosos (d'ara en avant, RP) i residus no perillosos (d'ara en avant, RNP).  
El procés productiu de l'activitat per als residus no perillosos:  
1. Recepció dels RNP.  
2. Pesada.  
3. Classificació.  
4. Especejament.  
5. Embalatge.  
6. Venda.  
Quant a l'equip necessari per a l'exercici de l'activitat, es disposa de:  
- Escatadora manual.  
- Serra radial.  
- Cisalla.  
Adequació de la nau segons projecte  
L'activitat disposa de subministrament elèctric, abastiment d'aigua potable i connexions de sanejament per connexió a les infraestructures del polígon.  
Les aigües sanitàries provenen dels lavabos, evacuaran a la xarxa de clavegueram públic, sense tractament previ.  
S'ha instal·lat una arqueta de registre de residus, per a possibilitar l'anàlisi de les aigües negres en cas necessari.  
El paviment de la nau està compost per una solera de formigó de 15 cm amb mallat de repartiment.  
Els residus sòlids que es puguen generar per neteja del local, activitat administrativa i del personal s'emmagatzemaran en 5 recipients tancats hermèticament (envasos lleugers, matèria orgànica, paper/cartó, vidre i diversos), i seran arreplegats diàriament pels servicis municipals.  
  
Els residus derivats del material informàtic i consumibles s'emmagatzemaran en recipients adequats, els RP i RNP s'emmagatzemaran dins de la nau sobre solera de formigó, els RP es depositaran en contenidors homologats per a la dita càrrega i seran retirats per gestor autoritzat.  
Tipologia de residus admesos  
La codificació dels residus per als quals se sol·licita l'autorització administrativa corresponent d'arreplega, transport i emmagatzematge temporal, segons l'Orde MAM/304/2002, de 8 de febrer, per la qual es publiquen les operacions de valorització i eliminació de residus i la Llista Europea de Residus, són els següents:  
Residus no perillosos  
120101: llimadures i borumballes de metalls ferris.  
120102: pols i partícules de metalls ferris.  
120103: llimadures i borumballes de metalls no ferris.  
120104: pols i partícules de metalls no ferris.  
120113: residus de soldadura.  
150102: envasos de plàstic.  
150104: envasos metàl·lics.  
160106: vehicles al final de la seua vida útil que continguen líquids i altres components perillosos.  
160117: metalls ferris.  
160118: metalls no ferris.  
160214: equips rebutjats diferents dels especificats en els codis 160209 a 160213.  
160801: catalitzadors usats que contenen or, plata, reni, rodi, pal·ladi, iridi o platí (excepte el codi 160807).  
170401: coure, bronze, llautó.  
170402: alumini.  
170403: plom.  
170404: zinc.  
170405: ferro, acer.  
170406: estany.  
170407: metalls mesclats.  
170411: cables diferents dels especificats en el codi 170410.  
191001: residus de ferro i acer.  
191002: residus no ferris.  
191004: fraccions lleugeres de fragmentació (fluff-light) i pols diferents de les especificades en el codi 191003.  
191006: altres fraccions diferents de les especificades en el codi 191005.  
191202: metalls ferris  
191203: metalls no ferris.  
200136: equips elèctrics i electrònics rebutjats diferents dels especificats en els codis 200121, 200123 i 200135.  
200140: metalls.  
Residus perillosos  
160601\*: bateries de plom.  
160602\*: acumuladors de Ni-Cd.  
Tramitació administrativa  
Amb data 7 de gener de 2015, va tindre entrada en la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient ofici de l'Ajuntament de Museros, el qual remet l'expedient de sol·licitud de llicència ambiental per a l'activitat d'emmagatzematge temporal de residus perillosos i residus no perillosos, situada al c/ Lluís Santàngel, 25, del terme municipal de Museros (València), a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
  
El dit expedient consta de projecte tècnic, estudi d'impacte ambiental, certificat de compatibilitat urbanística i certificat d'informació pública.  
El tràmit d'informació pública de l'estudi d'impacte ambiental es va dur a terme per mitjà de la inserció de l'anunci corresponent en el BOP núm. 270, amb data 13 de novembre de 2014, i la publicació d'un edicte en el tauler d'anuncis de l'Ajuntament, sense haver-se presentat al·legacions.  
Consideracions ambientals  
- Les principals afeccions associades a l'activitat seran les següents:  
  
1. Producció de sorolls i vibracions  
Les principals fonts de soroll són:  
- Operacions de càrrega/descàrrega de metalls.  
- Maquinària instal·lada.  
Les mesures preventives i correctores proposades en l'estudi són les següents:  
- L'activitat es realitzarà en horari diürn.  
- Els paraments que constituïxen la nau, tant en façanes com en parets separadores, conferixen un aïllament superior als exigits en la legislació vigent en matèria de sorolls.  
- Per part de l'Ajuntament de Museros es condiciona la llicència a la presentació d'una auditoria acústica junt amb el certificat final de les instal·lacions.  
Quant a les vibracions, les mesures correctores aplicades són:  
- Col·locació d'amortidors en cada una de les màquines (suports antivibratoris de tipus silent block o semblant) i separació de parets i pilars.  
2. Afecció al sòl  
Els impactes que l'activitat pot produir en el sòl és per la zona d'emmagatzematge de RP, a causa dels possibles vessaments o fugues accidentals per la descàrrega dels residus o pels contenidors usats per al seu emmagatzematge. Com a mesura preventiva per a evitar els dits efectes, l'establiment disposa de solera de formigó i els RP i RNP s'emmagatzemaran dins de la nau.  
No obstant això, esta mesura és insuficient, ja que les bateries i acumuladors s'han d'emmagatzemar en llocs impermeabilitzats, convenientment coberts o en contenidors adequats, d'acord amb els requisits establits en l'annex III del Reial Decret 106/2008, d'1 de febrer, per la qual cosa s'haurà d'impermeabilitzar la zona d'emmagatzematge de RP i preveure mesures d'actuació si es produïxen vessaments o fugues accidentals.  
S'entregaran a empreses autoritzades per a la seua gestió.  
3. Afecció a les aigües  
Les mesures correctores per a evitar l'afecció a les aigües superficials i subterrànies proposades pel projecte seran les següents:  
- L'evacuació de les aigües residuals procedents del lavabo aboquen a la xarxa de clavegueram públic, sense considerar necessària la depuració prèvia.  
- S'ha instal·lat una arqueta de registre de residus, per a possibilitar l'anàlisi de les aigües negres en cas d'estimar-ho les autoritats competents.  
El promotor aporta un permís d'abocaments a la xarxa municipal de clavegueram de Museros favorable.  
Consideracions legals  
L'activitat projectada queda subjecta a la Llei 22/2011, de 28 de juliol, de Residus i Sòls Contaminats, així com a la Llei de Residus, i a la Llei 10/2000, de Residus de la Comunitat Valenciana, i queda sotmesa a l'autorització administrativa corresponent per la conselleria competent en medi ambient.  
En matèria acústica, el Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de protecció contra la contaminació acústica, exigix en l'article 18 la realització d'auditories acústiques per a aquelles activitats susceptibles de produir sorolls i vibracions.  
Tot això sense perjuí de les autoritzacions que calga obtindre d'altres organismes, de conformitat amb la normativa sectorial que hi siga aplicable.  
Consideracions jurídiques  
1. El projecte examinat constituïx, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental, i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que li són aplicables.  
3. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la resolució següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que li siguen aplicables, l'activitat d?«emmagatzematge temporal de residus perillosos i residus no perillosos», promoguda per Chatarras y Metales Garrido, SL, ubicada al c/ Lluís Santàngel, 25, del terme municipal de Museros (València), sempre que este es desplegue d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Els residus admesos en l'activitat seran els detallats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. En relació amb la zona d'emmagatzematge de residus perillosos (bateries i acumuladors):  
2.1. Com a mesura complementària a la impermeabilització proposada, s'aplicarà pintura epoxi o alguna substància semblant; esta, per la seua resistència a l'aigua i als contaminants químics, s'usa com a sistema de protecció sobre el formigó.  
2.2. En el cas de vessaments d'àcids procedents de les bateries usades, s'utilitzarà prèviament un producte neutralitzador d'àcids (bicarbonat sòdic).  
3. Davant de la possibilitat de vessaments accidentals, oli dels vehicles de transport, carretó i manipulació dels residus, s'utilitzaran materials absorbents apropiats (com per exemple sepiolites). Que es depositaran en envasos adequats i es gestionaran per mitjà de gestors autoritzats.  
  
4. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. S'hi inclourà un control documental de la recepció i entrega dels residus, així com la seua quantitat, naturalesa i codi d'identificació. La documentació del programa de vigilància ambiental estarà a disposició de les autoritats competents.  
  
5. A fi d'una adequada evacuació i tractament de les aigües residuals generades en l'exercici normal de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Museros. Si fóra necessari, s'aplicaran els tractaments previs pertinents per a complir els límits que s'hi establisquen.  
6. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser una acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41.3 de la Llei 21/2013, de 9 de desembre, d'Avaluació Ambiental.  
  
València, 30 de març de 2015.- El director general d'Avaluació Ambiental i Territorial: Juan Giner Corell.»  
  
València, 23 d'abril de 2015.- El director general d'Avaluació Ambiental i Territorial: Juan Giner Corell.